ជូន​ចំពោះ​ឪពុកម្តាយ​ ឬ​អាណាព្យាបាល​ជាទីគោរព៖

នាពេលថ្មីៗនេះ កូនរបស់លោកអ្នកប្រហែលជាប៉ះពាល់នឹង**គ្រុនផ្ដាសាយ (ជំងឺផ្ដាសាយធំ)** ។ផ្ដាសាយធំគឺជាជំងឺផ្លូវដង្ហើមដែលឆ្លងខ្លាំង។

ប្រសិនបើលោកអ្នកគិតថា កូនរបស់លោកអ្នកមានជំងឺផ្ដាសាយធំ សូមទុកពួកគេនៅផ្ទះពីសាលារៀន ឬមណ្ឌល​ថែទាំកុមារ រហូត​​ដល់រោគសញ្ញារបស់ពួកគេមានភាពប្រសើរឡើង ​ហើយពួកគេមិនក្តៅខ្លួនយ៉ាងហោចណាស់ 24 ម៉ោង​ដោយ​មិន​ប្រើថ្នាំ​បញ្ចុះ​កំដៅ។

# រោគសញ្ញា​

រោគសញ្ញា​ចាប់ផ្ដើមភ្លាមៗ ហើយរួមមាន៖

* ​គ្រុន​ក្តៅ​
* ឈឺក្បាល​
* រងារ​ស្រៀវស្រាញ​
* ​ឈឺ​ចាប់​សាច់​ដុំ​
* អស់កម្លាំងខ្លាំង
* ក្អកស្ងួត
* ឈឺបំពង់ក។

កុមារតូចៗក៏អាចនឹងមានចង្អោរ ក្អួត និងរាគរូសផងដែរ។

# ការរាលដាល

មនុស្សអាចឆ្លងជំងឺគ្រុនផ្តាសាយ 1 ថ្ងៃមុនពេលចេញរោគសញ្ញា។ វារីករាលដាលយ៉ាងងាយតាមខ្យល់ដោយការក្អក ឬកណ្តាស់។ មេរោគគ្រុនផ្តាសាយក៏រាលដាលលើផ្ទៃវត្ថុ និងរបស់របរដែលមានមេរោគផងដែរ។

# ការ​ធ្វើ​រោគវិនិច្ឆ័យ និង​ការ​ព្យាបាល​

ផឹកទឹក និងសម្រាកឱ្យបានច្រើន។ ឱសថគ្មានវេជ្ជបញ្ជាអាចបន្ថយរោគសញ្ញាបាន។ អ្នកផ្តល់សេវាថែទាំសុខភាពអាចចេញវេជ្ជបញ្ជាថ្នាំប្រឆាំងមេរោគបាន ប្រសិនបើបានធ្វើរោគវិនិច្ឆ័យទាន់ពេល។

# ការ​បង្ការ

មនុស្សដែលមានអាយុ​ 6 ឆ្នាំ​ឡើង​ទៅ​ គួរតែ​ទទួល​វ៉ាក់សាំង​គ្រុនផ្តាសាយធំ​រៀងរាល់ឆ្នាំ។ នៅរដ្ឋវ៉ាស៊ីនតោន វ៉ាក់សាំងសម្រាប់កុមារគឺមិនគិតថ្លៃឡើយ។ សូមទាក់ទងអ្នកផ្តល់សេវាថែទាំសុខភាពរបស់កូនលោកអ្នក ឬស្វែងរកទីតាំងវ៉ាក់សាំងឥតគិតថ្លៃតាម **(((locally relevant website)))** ។

អនាម័យដៃល្អក៏មានសារៈសំខាន់ផងដែរ។

* លាងដៃរបស់លោកអ្នកឱ្យបានញឹកញាប់និងស្អាតល្អ ដោយប្រើសាប៊ូនិងទឹកក្ដៅឧណ្ហៗ ។ • មិនចាំបាច់ប្រើសាប៊ូប្រឆាំងបាក់តេរីឡើយ។
* បង្រៀនកុមារឱ្យខ្ទប់​ពេល​​ក្អកនិង​កណ្តាស់​ ដោយ​ក្រដាស​ជូតមាត់ ឬ​កែងដៃ​។
* បោះចោលក្រដាសជូតមាត់ បន្ទាប់ពីប្រើរួចម្តងៗ។
* លាងដៃរបស់លោកអ្នកបន្ទាប់ពីប្រើក្រដាសជូតមាត់។
* ជៀសវាង​ការប៉ះពាល់ភ្នែក​ មាត់ និង ច្រមុះ​របស់លោកអ្នក។

# ស្វែងយល់បន្ថែមទៀត

សម្រាប់ព័ត៌មានបន្ថែម សូមទាក់ទងអ្នកផ្តល់សេវាថែទាំសុខភាព។